


tiMii-. 




un mucha muhér,sTncérO, 
simple y sigur di su mes. 

£ secreto di 


Un alma cu no 
sosijBgo durant 










INVENCIBLE 

Tira bista pa 
e 

Leon di Oro 

JOYER A 

OLGA 

VAZQUEZ 

Oranjestad 26 Te 822023 




K0WlieilNII’S 


Sta. Cruz - Tel.: 858459 

SUPER - ICE - LIQUOR - FAST FOOD - MIXED DRINKS - PATIO 
BILUARD - COLD DRINKS - BEER - TAKE AWAY - SOFT 


Redaccion 
Theolindo Lopez 

Carta por ser dirigi pa 
BOULEVARD 
Sta. Cniz 162 
TeL: 856104 

Tur Articulo ta reserva y bou 
di ningun medio por ser 
copia of usa bou di ningun 
instancia sin permiso di su 
redactor. Cada autor ta 
responsabel pa su articulo. 

Imprenta: 

INTERPRINT 
































































E institucion di psychiatra pa esnan mentalmente atraza, segun conseho di estado a tuma e decision, pa 
por duna su yudanza na e pacientenan cu ya ta mihorando y cu mester sali for di e institucion ey, y bai na 
un lugar priva na unda nan por haya un trato special, pa di manera aki nan lo por regresa atrobe den 
comunidad. E directora su pensamento a ser dirigi riba Rosemary Scorp, como cu ya den pasado a yega di 
traha den un institucion asina y ademas e tin e experencia caba pa traha cu sorto di pacientenan asina. 


Na momento cu e directora di e 
institucion a aserca Rosemary cu su 
peticion, e muher aki a keda 
sumamente contento y a duna di 
compronde esey tambe. “Mi ta 
sumamente contento di por brinda 
mi yudanza, cu e programa di 
estado pa esnan mentalmente atraza 
y mester di ayudo necesario, pa nan 
por regresa atrobe den comunidad,” 
Rosemary Scorp a bisa na momento 
cu e la ser acerca pa e directora di e 
institucion. “Bo por kere mi, pero 
esaki pa mi ta un gran honor mes. 
Pasobra no tin nada mas bunita, pa 
yuda otro hende cu ta den un 
necesidad asina grandi. Mi lo haci 
esaki cu gran amor, como cu nunca 
mi persona no sa, cu por yega un dia 
cu mi tambe lo mester di un yudanza 
asina.” 

Rosemary a bisa cu un voz familiar. 
Despues di a haci algun intercambio 
mas di palabra, e directora a tuma 
despedida di Rosemary dunando su 
man di un manera familiar y a bisa: 
“Danki di antemano, Rosemary. Mi 
por a sa, cu bo ta un muher 


perteneciendo di un bon curazon. 
Dentro di dos siman mi lo trece e 
pacientenan serca bo. Bo ta di 
acuerdo?” Un rato despues 
Rosemary a compaña e directora te 
na e salida di su hardin y a bisa: “Mi 
lo cuminza pa prepara e 
apartamentonan, p’asina mi por 
ofrecenan un bon-bini. Y bo por 
conta riba mi palabracion,” 
Rosemary a bisa cu un tono cubri pa 
seguridad. No a dura mucho cu 
Rosemary por a sera e porta di su cas 
na yabi. Pero e la actua correcto pa 
por a ofrece su yudanza na estado? 
Pero Rosemary no tabata kier pa e 
institucion haya un mal impresion 
di su persona. Mas despues 
Rosemary cu un cara contento por a 
cai sinta na mesa pa come un piza cu 
un botter di biña su dilanti. 

Ta durante un diaranzon pa mas o 
menos 1 l’or di mainta, na momento 
cu un autobus a para dilanti e cas di 
Rosemary. Pero Rosemary no a 
reacciona di biaha na momento cu e 
bel di su porta a resona. No a dura di 


e tanto ey, cu Rosemary a presenta 
na e porta. “O, despensa mi, cu mi a 
tarda pa presenta y habri e porta,” 
Rosemary a disculpa su mes. “Pero 
mi tabata sosegando mi curpa y a 
pega soño.” 

Despues cu e directora di e instituto 
a hiba un combersacion chiquito cu 
Rosemary, e la saca un papel for di 
un envelop y a bisa: “Rosemary, bo 
por ta asina cariñoso, pa pone bo 
firma bou di e contracto aki?” 
Despues cu Rosemary a pone su 
firma bou di e contract, Rosemary 
den compania di e directora, a hiba e 
pacientenan pa nan apartamento. 
“Porfm mi cas tin bida atrobe,” 
Rosemary a bisa cu un cara 
contento. Asina ta, e bida por ta 
yena cu sorpresa. Mi ta kere cu 
señora directora, mes por ripara cu 
mi a hasta percura pa camanan nobo 
paepacientenan.” 

Despues cu ta di e leu ey, e directora 
a pone su man riba e schouder di 
Rosemary y a bisa: “Mi por a ripara 
cu bo a haci bo maximo esfuerzo, pa 
mi ex-pacientenan por sinti nan mes 

completamente na 
cas. Y si bo lo bai tin 
mester di cualquier 
conseho, bo por 
yama mi libremente 
na nos institucion.” 

“Esey no ta 
problema, mi lo 
yama sigur si esey 
ta e caso,” 
Rosemary a 
contesta. 

No a dura mucho cu 
e directora a tuma 
despedida di 
Rosemary cu’n 
sonrisa satisfecho 
riba su cara. E ta tin 
tur e seguridad cu su 
ex-pacientenan a 
keda den bon man. 

E frieu ta cortando 
fuertemente riba e 
diaranzon mainta ey. Un cantidad di 
sneeuw a cubri tur e cayanan y 
tambe e vloer cu ta pertenece na e 
cas di Rosemary, y tambe dilanti e 
apartamentonan di e pacientenan cu 
Rosemary a tuma encargo di nan. Ta 
ya den oranan tempran di mainta, 
ora cu Rosemary a aserca e 
pacientenan cu a ser confia na su 
persona, y a bisanan di un manera 
arogante e siguiente: ‘Tende, awor 
cu boso ta bou di mi 


responsabilidad, boso tin e 
obligatorio pa cumpli loke mi ta 
desea di boso! Akinan mi tin algun 
shoble y cu esakinan boso mester 
kita tur e sneeuwnan cu a cai. 
Ademas e frieu ta bon pa boso. E ta 
hopi fresco y e lo percura pa boso 
por tembla completamente den e 
frieu. Despues cu boso termina cu e 
trabou ey, boso cada un lo haya un 
beker di koffie cayente, pa boso no 
mester keda bou di temblamento.” 

E pacientenan cu e directora di e 


institucion a 
confia na man di 
Rosemary, a ser 
m a 1 a m e n t e 
engaña. Pero 
nada diabusonan 
ey no a keda 
scondi. E caso 
brutalidad ey a 
sali na claridad, 
na momento cu e 
anciananan 
Marcella di 79 
aña y Vera 
Lomar di 70 aña 
di edad, a acerca 
dos polis cu e 
s i g u i e n t e 
comentario: 
“Nos no ta gaña, 
pero nos tur ta 
ser droga pa por 
traha pa e muher 
sushi ey! Y ora 
cu nos mester nenga pa cumpli cu su 
mandato, nos ta ser suta pa di tanto 
vez atrobe pa Rosemary!” E dos 
polisnan a pone e caso ey den man di 
e recherchenan. 

“Boso por imagina algo asina cruel 
y inhumano?” E recherche Michael 
Chertoff cu un voz serio a puntra. 
“Esey no ta un muher mas, pero un 
sorto di monstruo den cuero di 
hende. E muher ey mester ta o! No 

pertenece den fiemo! No por ta 
otro! Pasobra esaki ta algo di mas 
cruel cu mi a yega di encontra mi 
mes den carrera como recherche. 
“Y e tristo ta, na momento cu e 
pacientenan ey mester nenga pa 
loke e muher ey comanda, mesora e 
ta menazanan, cu e lo mandanan 
atrobe pa e institucion. Un muher 
asina hamas por ta pertenece di un 
corazon humano. Y e peor ta,” e 
recherche a sigui bisa, “cu hasta e la 
cera dos di e muher bieunan ey, den 
un cuarto chiquito na unda 
obligatoriamente, nan mester a biba 
preta cu otro. Ademas, Rosemary 
tabata obliga e anciananan pa 
renova su propiedadnan. Entre otro 
ta inclui un tereno hopi grandi, den 
cual Rosemary ta criando su 
animalnan. Y tristo di henter e caso 
aki ta, cu na momento cu e placanan 
pa e anciananan yega for di sociale 
dienst, cu Rosemary tabata tene tur 
e placanan ey pa su mes. E pober 
anciananan mester zaag, claba palo, 
limpia vloer, verf y haci diferente 
trabounan mas.” E recherche pa un 
momento a tene su rosea aden y 
despues a puntra na e periodistanan 
cu un cara odioso e siguiente:” Y 
boso por imagina kico e pober 
anciananan ta haya pa come for di 
Rosemary despues cu nan termina 
cu nan trabou duro? Lo ta algo tristo 
pa mi bisa, pero e ta un realidad 
amargo. E muher ey ta obligando e 
anciananan pa come cuminda di 
cacho. Y tur esaki e muher 
monstruoso ey a haci cu nan, sin cu 


nan no a ricibi ningun pago pa nan 
trabou!” 

Tur e cruelidad ey a dura diez aña 
largo, te cu e recherchenan a bin 
haya un tip y a bin descubri e caso 
diabolico ey. E pober anciananan 
tabata tur mal trata. Entrenan ta tin 
hasta dos anciana cu a nenga pa 
cumpli cu un demanda di Rosemary 
pa traha, y nan a ser malamente suta 
y despues nan a ser sera na yabi pa 
ocho aña largo den un zolderkamer. 
Un di e bisiñanan Ed Larmoney, 
kende no ta bibando mucho leu for 
di Rosemary ta tin e siguiente 
comentario: “E cunuco di 
Rosemary tabata mas un prison cu 
un campo. E muher malo ey tabata 
obliga e anciananan pa traha peor cu 
burico. E ta e muher mas cruel, 
segun mi opinion cu Merca a yega di 
conoce. Un vez mi a yega di mira 
dos of tres homber Haitiano bieu 
trahando eynan. Y ya pa un par di 
dia despues, e muher sin piedad ey, 
ta tin diezdos Haitiano sera den su 
cunuco. Pa mi, esaki ta algo 
increible pa kere, cu algo asina 
ainda por tuma lugar den un mundo 
asina modemo. Y e cunuco no 
tabata algo pa mira,” Ed Larmoney 
poniendo su man dilanti su boca a 
bisa. “Kere mi, pero e tabata peor cu 
un cura di porco. Y si bo mester bai 
den e kelder, bo no por imagina bo 
mes, loke bo propio wowonan ta 
haya pa mira. Cientos di bleki bashi 
cu tabata pertenece na cuminda di 
pushi y cacho. Ta casi imposible 

mes pa bo por a dal un stap ey den.” 

Durante casi e fmal di e aña cu ta 
den su terminacion, ora cu 
Rosemary a ser arresta como 
criminal y secuestramento. Pero e 
daño cu e la comete na e anciananan 
mentalmente ya a pone un cicatriz 
pa etemidad riba e muhernan cu e la 
uza di un mal forma. 

Rosemary a ser castiga cu 30 aña di 
prison. Pero despues Rosemary a 
ser laga den libertad pa un suma cu e 
la paga di $50.000 cash. Rosemary a 
nenga di duna comentario na 
medionan di prensa, di su mal 
hechonan cometi. A reina un 
tendencia cu venganza por ser tuma 
riba e muher cruel ey. 

Na momento cu un periodista a 
bishita e cunuco di Rosemary, e la 
encontra cu un homber cu ta 
teniendo warda eynan. Pero e 
homber ey, no kier a contesta 
ningun di e preguntanan haci pa e 
periodista. Por ultimo e la bisa e 
periodista: “Por fabor, aleha for di e 
propiedad aki! Mi ta simplemente 
un trahador akinan y mi no kier ser 
envolvi den e caso horrible aki. 
Pronto, mi mes, lo tin mi propio 
asunto pa regla cu Rosemary. Y bo 
por kere loke mi ta declarando, 
pasobra esaki no lo bai ser algo 
placentero, pa loke mi mes a pasa 
aden na man di e muher sushi ey. E 
muher ey ta mas peor di loke por ser 
imagina!” 

£■1 SOÑO MISTERIOSO CU 
NUNCA LO HAYA SU CONTESTA 


E caso aki por a yega di tuma iugar pa puro casualidad? E ta algo cu te dia di awe 
no por a ser soluciona. Den e mundo aki hopi casonan straña a yega di tuma lugar, 
cu te ainda cu no a ser resolve. Nan lo keda pa semper un misterio cu nunca lo por 
haya un contesta pa nan. 


E caya na unda Bemadera 
Mortine di 45 aña ta bibando 
den un bario chiquito na 
Inglaterra, ta un caya largo y 
bon asfalta. Durante anochi e 
caya ta bou di claridad pa e 
no keda den scuridad. Un 
caya continiendo di varios 
pacusnan y diferente otro 
tiendanan. Esey ta haci cu e 
automobilistanan y e taxinan 
ta maneha nan vehiculo cu 
un velocidad halto den e caya 
Wilbur street. 

Durante un anochi, e 
waterleiding di un of otro 
manera a ser kibra. Esey a 
causa cu mei-mei di e 
caminda a ser forma un 
buraco. No a dura mucho dia, 
cu e empleadonan cu ta 
trahando na e planta di awa, a 
cuminza repara esaki. Un 
dos dia despues e 
trahadoman a yega di e leu ey. E 
waterleiding a ser repara. Pero 
sinembargo e trahadoman no a 
cumpli cu nan trabou manera debe 
ser. E buraco den e caminda a ser 
mitar drecha. E buraco mientras 



tanto a ser cubri cu santo. E 
automobilistanan ta hibando di 
pensamento cu nan ta manehando 
nan auto riba un caminda asfalta. 
Varios vez ta na ultimo momento 
nan ta riparando cu esey no ta e caso. 
Nan ta haya nan mes obliga pa lastra 


nan brake duro, na momento cu 
nan ripara e buraco, pa nan no 
causa nan mes un accidente. Y e 
desordo ey ta molestiando 
Bemadera Mortine kende ta un 
viuda. Durante un anochi 
Bemadera ta tin un soño malo 
cu e la lanta spanta for di su 
cama. E la soña di un auto, cu a 
ser maneha cu un velocidad 
hopi halto. Y cu e a haya su mes 
na unda e brake di e auto a 
resona y cu e manehador di e 
auto a fallece. Como cu ya 
Bemadera a yega di yama na e 
compania di awa pa varios vez, 
pa e caminda ser drecha prome 
cu un accidente tuma lugar, y 
nada no a ser haci, Bemadera a 
tuma e decision pa bai na un 
corant hopi lesa den su bario. 
Bemadera a ser atendi pa un 
periodista cu a tuma e noticia 
completo for di Bemadera. Ya 
pa su mayan mainta e noticia ey a 
ser publica. “Mi mester a aserca e 
corant ey, p’asina trata na hala 
atencion di esnan responsable pa e 
buraco. Ta hopi vez mas, cu a falta 
poco pa un accidente tuma lugar. Y 

mi kier evita esey! Pasobra loke 
cu mi a soña, a pone mi den un 
miedo completo, “Bemadera a 
bisa di un manera miedoso. 

E corant a publica e noticia 
exactamente manera Bemadera 
a conta na e periodista. Cu e 
noticia publica ey tambe 
Bemadera algun dia despues a 
haya un publicidad completo di 
su mal soño. E corant a publica, 
con den su soño Bernadera a 
mira con un auto a haya un 
accidente y cu e tabata bisti den 
un carson preto y un jacket cu 
streepinan cu ta coriendo den 
otro formando asina un sorto di 
dibuho mescos cu ta ser hopi uza 
pa e mucha muhernan. Tabata 
durante dos anochi despues di e 
publicacion den e corant, ora cu 
Bemadera a ser lanta for di su soño 
pa un auto cu a lastra un brake 
enorme. E tirenan a haci hopi mahos 
mes. Bemadera a lanta for di su 
cama y a habri e bentana pa mira ta 
kico por a tuma lugar. Na momento 
cu Bemadera a ripara con un 
cantidad di hende a acudi den e caya 
ey, Bemadera a bisti un jas riba su 
japon y cu slofnan na su pia, e tambe 
pa curiosidad a bai mira ta kico por a 
tuma lugar. Na momento cu 
Bemadera a yega eynan, e mester a 
preta su mes entre e hendenan cu a 
acudi, casi na final di e caya pa e por 




a mira ta kico lo a tuma lugar. 

“Mi no ta contando mentira, pero ta 
tin un homber morto riba e caminda 
cu su cabez riba e asfalt y su pianan 
tabata riba e acero. Mi sanger a bira 
frieu-frieu ora cu mi a ripara ta kico 
a tuma lugar. E homber morto ta tin 
un carson preto bisti y un jacket 
manera e mucha muheman sa uza 
cu streepinan den otro. Solamente e 
homber ey no a muri accidenta pa 
medio di su auto. Loke cu a tuma 
lugar ta, cu e persona ey kier a bai 
cmza caminda y no a ripara talvez, 
cu ta biniendo un auto cu un 
velocidad halto. E la ser gedal pa e 
auto cual a ocasiona su morto,” 
Bernadera terminando su 
combersacion a bisa cu’n voz heers. 


Pa su mayan e delaster 
medionan di comunicacion 
a publica e noticia ey, bou di 
diferente titulo como cabez 
di e articulo. Entre otro un 
corant cu letranan grandi na 
cabez di e noticia a publica 
e siguiente. E misterio di un 
soño cu a resulta berdad, 
pero cu esaki hamas lo haya 
un contesta pa esey. E caso 
ey lo keda pa etemidad 
como un misterio cu nunca 
lo haya su contestacion. 
Tambe varios medionan di 
radio y television a aserca 
Bemadera Mortine pa un 
entrevista cu a ser sigui pa 
un cantidad di hende. 
Bemadera Mortine na un di e 
plantanan di television a bisa: “Mi 
ta sumamente contento, cu e corant 
cu mi a aserca a publica e noticia 
manera mi a declara na e periodista. 
Pasobra si esey no tabata e caso, 
anto awor aki mi no por conta mi 
soño na ningun hende. Pasobra 
sigur lo mi ser hari pa un y tur, 
ademas sigur nan lo a considera mi 
pa un muher loco. Ainda mi no por 
kere mi mes, cu mi soño a resulta 
berdad. Den mi soño ainda mi ta 
corda con mi a mira e fallecido. E ta 
bisti cu un carson preto y un jacket 
manera e mucha muheman ta uza. 
Un jacket cu streepinan cu ta core 
un den otro.” 

E strand di Palmbeach tabata luci mas bunita cu nunca. Y cu tur razon. Bou di un frescura di un palo di kwihi e 
modelo freelancer T\iti Jacobs bisti den un badpak blanco tabata lesa un buki di foto novela. T\iti Jacobs no mester 
di mucho introduccion, como cu su persona ta consisti di un popularidad grandi na Aruba. T\iti Jacobs no ta un 
mucha muher desconoci den e mundo di belleza. Durante 1998, e la ser eligi como junior modelo. Durante e mesun 
aña T\iti Jacobs a participa pa reina juvenil y e la logra di vence pa por a sali e di cuatro finalista. Tambe durante e 
certamen Miss Teen T\iti Jacobs a logra e titulo Miss Bikini y e dos finalista como Best Designer y Miss Popular. T\iti 
Jacobs cu su figura preciosa no a para keto y e la logra di roba un otro titulo como Miss belleza na Puerto Rico y 
ademas e la ser escohi pa e huradonan como e di tres finalista. Ademas e la logra e titulo di e di tres finalista y tambe 
a ser nombra como e mucha muher cu mas a luci pa su Trahe Nacional. Kende T\iti Jacobs ta exactamente como un 
mucha muher joven? T\iti Jacobs a duna e honor di e mensahe di su alma cu tur su dulzura, bondad y e pureza di su 
curazon na Revista Boulevard, y nos cu tur honor kier reparti esaki cu tur nos fiel lesadornan. T\iti Jacobs enverdad 
ta un preciosidad pa gana admiracion di un y tur. 


“Ah,” Tuti Jacobs cu su color di 
mispel a bisa. “Mi ta un mucha 
muher cu cada dia mi curazon ta ser 
cubri cu tur e placer 
necesario. Esey ta, como 
cu mi no ta un mucha 
muher cu sa mete den 
casonan di otro hende. 

Pero si, ora mi ripara cu un 
persona ta haci mi daño pa 
perhudica mi, anto e ora ey 
si mi por sinti cu mi a ser 
puñala,” Tuti a bisa cu un 
iritacion den su voz 
mientras cu e la pone e 
buki di fotonovela un 
banda. “Porehemplo si mi 
no kier un hende, mi ta 
avisa su persona 
inmediatamente. Pero si 
mi kier cera conoci cu un 
persona mas mihor, lo mi 
dune esey di compronde 
tambe. Pasobra no ta tur 
persona nan caracter 
talvez ta cuadra cu esun di 
mi. Con? Kico mi ta opina 
tocante scirbimento di 
carta di amor?” Pa un 
momento un sonrisa 
bunita a aparece rond e 
boca di Tuti y despues e la 
contesta: “Pa mi contesta 
bo e pregunta aki, mi 
mester pone bo na altura 
promer, cu mi boyfriend 
actualmente ta na 
Hulanda. Asina ta, den un 
situacion asina 
scirbimento di carta pa 
otro ta algo normal, como 
cu e distancia leu tin esey den su 
poder. Pero mi ta compronde bo 


pregunta hopi bon mes,” Tuti cu n 
hari chiquito a bisa. “Pero si tin un 
mucha homber cu kier gana curazon 



di un mucha muher cu e ta adora den 
silencio, anto mi ta di opinion, cu e 
mucha homber ey mester ta 


pertenece di e curashi necesario, pa 
aserca e mucha muher y declara su 
amor personalmente. Pasobra pa 
mi, scirbimento di 
carta pa declara bo 
amor ta algo cu ta 
demostra hopi 
pobreza. Ami mi mes 
personalmente ta 
considera scirbimento 
di carta pa 
declaramento di amor, 
ta algo pa un persona 
cobarde y cu e no ta 
sigur di su mes. Ai no,” 
Tuti sacudiendo su 
cabez a bisa, “ami lo 
tira un carta asina 
tranquilamente afor. 
Pasobra ami ta un 
mucha muher cu ta 
gusta algo directo y pa 
e mucha homber tene 
contacto cu mi 
personalmente. Y si e 
no ta pertenece di e 
curashi ey, ya mi por 
considera esey delanta 
como un amor 
fracasa.” 

Pa un momento Tuti a 
drenta den un 
pensamento profundo. 
Un cantidad di turista 
y hendenan local na e 
momento ey ta 
disfrutando di nos 
lamar blauw y bunita. 
Tuti a hala un rosea 
profundo y despues e 
la coi un man for di e santo blanco y 
a laga esaki basha riba su pia y 

despues e la bisa: “Bo sa, 
mi ta considera mi mes 
como un mucha muher 
serio, sincero y hopi 
amoroso. No ta por nada 
mi ta bisa bo esaki, pero 
na e momento aki, mi 
pensamento ta dirigi riba 
mi mucha homber cu ta 
na Hulanda. Ta duel mi 
hopi cu e no ta na Aruba 
actualmente, pa e por 
brinda mi su cariño, 
como cu esey ta e mihor 
regalo cu mi por a haya 
den mi bida. Pasobra un 
amor berdadero, bo 
mester considera esey 
hopi diferente for di un 
simpel amistad,” Tuti a 
bisa di un manera 
caluroso y cariñoso. Den 
su wowonan bunita ta 
lesable e confianza cu e 
tin den su mucha 
homber. “Y mas mi 
curazon ta pertenece di 
tur e sentimiento 
necesario pa mi mucha 
homber,” Tuti a bisa cu 
un voz cubri pa seriedad. 

“Bo mester compronde 
cu mi mucha homber ta 
bibando temporalmente 
hopi leu mes for di mi 
persona. Y esey ta haci 
cu continuamente, nos ta tene 
contacto cu otro pa medio di telefon. 
Y mi ta keda sumamente contento y 
feliz, ora cu e pone mi na altura, cu 
tur cos ta marchando bon cu su 
persona. Ademas nos ta scirbiendo 


hopi carta romantico na otro. Y esey 
sigur ta haci, cu nos tur dos ta contribui 
pa haci nos sinti dushi ainda, apesar cu 
nos ta leu for di otro. Con mi ta ricibi 
mi cartanan?” Pa un rato un sonrisa 
preciosa a aparece riba e cara bunita di 


Tuti y despues e la 
contesta: “Mi ta ricibi 
mi cartanan cu 
corazonnan pinta y cu e 
palabra scirbi: “I love 
you.” Tuti a bisa 
mientras cu algun turista 
ta dirigiendo nan 
miradanan riba su 
persona. Un di e 
cantidad di miradanan 
cu continuamente ta 
admira e preciosidad di 
e curpa hermosa di Tuti. 
Nan lo ta aprecia talvez 
su belleza y su color 
bunita cu su curpa ta 
pertenece? Un color di 
puro mispel. ‘Awor bisa 
mi algo,” Tuti a bisa cu 
un hari magico riba su 
cara. “Bo mes no ta haya 
cu mi gai ta un tesoro 
romantico? Bo sa, dia cu 
mester yega di e leu ey 
cu nos mester casa, mi ta 
prefera di haya tres of 
cuatro yiu. Yiu ta algo 
formidable, pa por yuda 
e mama mantene un 
caracter perfecto,” Tuti a 
bisa cu’n sonrisa 
perteneciendo di tur 
placer cu un corazon 
mester. 

Pa un momento a parce cu algun nubia 
diki kier a trata na sconde e solo. Pero 
esey no a a ser logra. Ta parce cu hasta 
e solo ta tin e deseo pa e por dirigi su 
miradanan di oro riba e curpa hermosa, 
actractiva y sexy cu Tuti ta pertenece. 



Sintoniza tur mainta Bo emisofa 


Entre 8:00 a.m. -12:00 p.m. pa bo mihor musicanan cu bo 

Pa un momento Tuti a dirigi su 
miradanan riba e lamar blauw di 
Aruba. For di leu por ser mira un 
bapor cu ta navegando den e lamar 
di Aruba. Tuti a kita algun cabei cu 
ta bahando riba su cara y a contesta 
riba un pregunta cu a ser lanza na su 
persona. “No ... Ai no, mi no ta un 
mucha muher cu ta rabia liher. Y 
esey ta algo di gran valor pa mi 
mucha homber na Hulanda. 
Ademas si mayan cu nos ta casa, y si 
den futuro mi mester encontra un 
problema cu mi partner, y causa su 
persona daño di un of otro manera, 
anto ta mi deseo, pa nos por sinta 
discuti esey hunto di un manera 
tranquilo y resolve esey. Pero si, no 
mester ta asina, cu e mester pasa 
man cu su cusinchi y bai drumi den 
sala riba e sofa. No . . . No!” Tuti a 
bisa cu un voz serio. “Kere mi, pero 
lo mi exigi di su persona, pa e keda 
drumi normalmente serca mi riba 
cama. Ta kico talvez e ta keriendo? 
Cu ta di e facil ey e por haci esey ? Y 
si e mester coi su cusinchi mes, y bai 
drumi den sala riba e sofa, anto esey 
ta keda na su persona! Pasobra 
semper si, e mester tene bon cuenta, 
ta kende a cuminza cu e discusion 
promer! Porehemplo, si ta ami a 
cuminza busca problema, anto e ora 
ey ta ami ta esun cu mester disculpa 
mi mes. Bo tambe no ta haya cu mi 
tin razon? Pero si,” Tuti a bisa 
aserca, “si ta su persona a cuminza, 
anto e por wel di bai drumi riba e 
sofa si e kier, te ora cu su rabia baha 


y e normaliza atrobe. Y e ora ey, e ta 
bon-bini serca mi riba cama pa 
drumi banda di mi. Alavez e ora ey, 
nos lo mihora e situacion atrobe y 
ademas mi lo yena su persona cu 
sunchi y cariño. Pasobra ta su 
persona ta mi partner ideal y ademas 
mi cielo. No lubida cu amor ta algo 
humano y un ser humano merece tur 
clase di perdon. No ta asina?” Tuti 
mirando di banda cu su wowonan 
luciendo manera perla a puntra. 

“Bo sa kico enverdad mi ta odia den 
e mundo aki? No? Esey ta redashi, 
pasobra esey ta causa problema mas 
tanto ainda, si bo tin un mucha 
homber cu bo ta stima cu tur bo 
corazon, y si tin un persona cu por ta 
jaloers riba mi, y pa nan trata di tur 
manera, pa separa mi for di mi gai. 
Mi por bisa esaki como cu mi ta 
joven ainda y ta den un cierto 
situacion asina. Y mi sa di kico mi ta 
papiando akinan,” Tuti moviendo 
cu su man a bisa. “ Y mi no tin miedo 
di trece e topico aki padilanti, como 
cu mi sa kico ta pasando entre nos 
juventudnan di awendia. Y bo por 
kere mi palabra,” Tuti poniendo un 
presion den su voz a bisa. “Pasobra 
esaki por pasa cu cualquier persona. 
Redashi ta algo cu por causa un 
problema hopi grave mes. Ta pesey 
mi ta conseha un y tur, pa mantene 
nan mes na nan propio situacion, y 
no mete cu ningun otro hende su 
relacion. Y si esaki mester ser haci 
toch, anto bo ta buscando discucion 


y problemanan entre parehanan. 
Porehemplo, ami ta dedica mi mes 
na mi propio asuntonan y no na di 
otronan;” Tuti scudiendo su cabez a 
bisa. “Mi no ta un mucha muher cu 
ta entremete den algo priva di 
ningun hende. Y ta pesey mi no kier 
tampoco pa ningun hende mete den 
mi bida!” Tabata parce cu Tuti a bai 
na e momento ey completamente 
for di su harmonia. “Tende, Tuti 
calmando a bisa,” y si encaso mi ta 
pasando den algo critico mes, e otro 
hendenan mester keda cu nan 
asuntonan, y laga mi persona 
completamente afor! Bo por 
compronde kico mi kier bisa cu 
esaki?” Pa un rato Tuti a drenta den 
un silencio. Na e momento ey tabata 
igual cu e olanan di e lamar blauw ta 
tin un adoracion pa Tuti, y ta tin e 
deseo pa caricia su curpa cu su color 
di mispel. “Bo sa,” Tuti a kibra e 
silencio cu ta reinando, “mi meta ta, 
pa termina mi school y bai sigui cu 
mi school na Hulanda. Y ora cu ta di 
e leu ey, pa regresa cu mi diploma 
como juffrouw di school y forma un 
famia. Mi lo sinti mi hopi contento 
mes, ora cu mi ta di e leu ey y por 
traha como juffrouw di school, 
como cu mi ta gusta mucha. Y kere 
mi, Tuti a bisa, “y si mayan como 
juffrouw di school mi lo ta rondona 
pa mucha, esey lo forma un caracter 
pa mi di un riqueza grandi yena cu 
felicidad. Pa mi tur mucha ta merece 
admiracion di mundo completo. Y 
kico bo mes ta opina de esey?” 



ROB TIRE CENTER 

Tel: 858361 - 944030 - Sabana Grandl 2 

Sta. Cruz 


Pa añas e mihoman den tire segundamano, mihor servicio y mas sigur. 
Nos tin pa tur marca, tur size 12-13-14-15-16. 

Rob a caba di ricibi un otro container mas. 

Y si ta tire NOBO bo ta desea. Tambe nos tine pa bo. Si tin cualkier pregunta, 
por ta gasta tire malo, ta bati wheel of ta hala pa banda, ata e 
nr. Telefoon aki Jama unbes; 

858361 of 944030 

E awacero ayera a cai hopi duro 
mes y esey a forma cu e 
naturaleza sigur lo tin un 
gradicimento special na nos 
cielo blauw y bunita. Pronto tur 
parti di nos pais Aruba loJjjci— 
bunita cu tur su florriafr. Pero ya 
awe durante maintk^terapran e 
cielo a haya su c^r bupita 
atrobe. Y e soio ta brilia’pdo mas 
cu nunca cu su color di otp. Pero 
aunque cu tin un cantiáad di 
pahranan ta cantando Nian 
cancion precioso comp 
gradicimento, sinembargo rnt\ 
corazon ta di luto. Ta soiamente 
mi persona ta na altura, cuanto 
mi a lucha pa por canta victoria. 
Sinembargo mi ta realizando, cu 
mi ta perdiendo e batalla di 
guerra, cu tanto mi a lucha pa 
complacemi corazon. Un batalla 
sin e descanzo necesario. Ta 
solamente den mi soño mi por 
haya e paz necesario. Pero esey 
no ta haci ningun sorto di efecto 
pa mi, como cu tin vez hasta den 
mi soflo su imagen ta aparece cu 
su sonrisa amable. Lo mi tin 
gana di haci e pregunta na mi 
adorada, cu mi tambe talvez no 
sa aparece den su soflonan? Si 
esey no ta e caso, anto mi 
corazon lo ser rondona pa un 
sombra, den cual no lo reina e 
luz necesario. Of talvez mi 


adorada, no ta duna mi e valor 
merece, pa e por compronde mi 
situacion critico? Enverdad, mi 
no sa kico pa pensa den e 
direccion ey. Mi corazon ta den 

.Xm áñsha'fót^ tin gana di haya 

un contestacioñN Por fabo r mi 
adorada, no haci di“~fTTi'.^ 
snfrimento^un arte, cu mi no por 
soporta. Mi ádocgda, of talvez bo 
ta pensando cu milá tras di bo 
foctuna? Ki un pensamento tán 
negálivo,. si esey por ta e caso! 

Bo por kere'irnrcati^confianza, 
pero mi a nace, pa brmda Bolor ' 
\mi amorcu ta posible. Enverdad 
nfrfipt.sa kico pa pensa mas. ^ 
P a k i (Tó'-'fKL ..gx pr es a .Jbrf' 
palabranan sincero, pa di e 
manera ey, mi por alivia mi pena 
y sufrimento? Of talvez mi ta 
falta algun palabra pa declara 
bo, cu ta bo ta e luz den mi 
caminda? Of talvez mi adorada 
no ta haci e preocupacion, 
cuanto mi corazon ta sclamando 
pa su amor? Si e mester yega na 
brinda mi, aunque ta un poco di 
su cariño cu tanto mi ta anhela, 
mf corazon sigur cu grito duroio 
canta libertad y mi sufrimento lo 
ta pertenece na pasado. Of 
talvez mi adorada a nace pa 
deposita mi den un scuridad 
total? Aunque ta un poco di su 
delicia, mi adorada por regala mi 


corazon. Por fabor mi adorada,* 
no uza ningun engaño, pa haci 
mi bo victima y rondona mi 
persona cu e murayá 
inconsolable. Pakico no regála 
mi aunque ta un retrato di bo, pa 
mi por deposita sunchinan 
pasional riba bo dushi imagen? 
Mi adorada, mas bo deposita mi 

H in den un pena, mas 
mi pasion lo crece pa bo. 
vez mi ta puntra den mi 
.^mes: “)^o ta pakico mi mester 
ñáCK^na^'tio un esclamacion 
Tnsopor^blé y sin salida? Ta 
p^JáCo carga e speranza, cu por 
T^ega un dia, cu e por corona mi 
corazon, cu e corona di amor, 
cubri cu dulzura di un manera 
inmortal. Mi tin e pensamento cu 
mi ta haciendo daño na mi 
corazon cu tanto sufrimento pa 
un amor imposible. Mi’n sa, pero, 
mi no kier biba mas den e mundof 
di fantasia, den cual mi amor y 
pasion ta manera un tortura 
mortal pa mi persona. Mi ta kere 
cu mi a haya un pensamento con 
mi por logra un salvacion, pa por 
biba sin bo na mi lado, y 
sinembargo hiba un bida feliz. Mi 
losigui biba den e mundo aki, cu 
soledad como mi unico 
compañera. 




Jetiz dia 
nviemSronan 
di 

UN ALMA NA MAHUMA 

CU NO POR A HAYA E DESCANZO NECESARIO DESPUES 
01SU MORTO DURANTE SIGLO 17 


Adrian Geerman tabata conoci pa un joven cu bon comportacion, balente, respet y un disiplina formidable. Na 
mahuma ta un y tur cu conoce Adrian, semper ta gusta tene un combersacion cu e joven ey. Durante e epoca ey 
Adrian tabata enamora na yiu di Cathalina, kende despues cu su casa a fallece a casa cu Paulito Geerman. Pero loke 
cu Adrian nunca no a sa e realidad ta, cu su diosa cu tanto e ta adora, no ta yiu muher legitimo di Cathalina. E ta yiu 
di Paulito Geerman, y Cathalina ta su madrasa. Pero Cathalina no ta un muher manera e otronan. E ta keda leu for 
di un muher decente y tampoco e no tabata bon mira pa esnan cu conoce. Y cu su caracter dificil, e no tabata desea 
pa Adrian casa cu Nicolina. Y corda pa ricibi Adrian na su casl 


Sinembargo Adrian no tabata 
preocupa su mes cu Cathalina. Su 
stimacion pa Nicolina ta demasiado 
grandi, pa e por logra su corazon 
canta triunfo. “Tende mi bon,” 
Cathalina a bisa cu’n voz seco na su 
casa. “No ta posible cu bo por 
prohibi pa Adrian bin bishita nos yiu 
muher? Adrian ta un mucha homber 
fresco, cu no por kita su man for di 
Nicolina. Y pa completa e obra di su 
frescura, e la yega hasta mishi cu e 


dos pechonan di Nicolina. Paulito 
kico bo ta opina di esey como mi 
casa?” 

“Caramba, “ Paulito nervioso a 
contesta, “Bo sa, bo ta un muher cu 
ta gusta molestia hende! Ta kico bo 
kier pa mi haci, si mi propio 
wowonan no a yega di mira algo di 
esey! 

Cathalina no a perde tempo pa 
contesta su casa. “Bo sa, den bo cara 
mi ta laga bo sa bon cla, cu bo ta un 


homber sumamente cobarde! Bo no 
ta sirbi pa nada! Mi ta kere, cu mi 
mes como muher, lo trata na salva 
Nicolina for di e man di e mucha 
homber fresco ey! Nicolina merece 
un mucha homber di mas valor, cu 
por comporta su mes mas mihor. 
Asina ta Paulito, no preocupa bo 
mes, mi mes lo regla e asunto aki na 
mi manera! Ta kende Adrian a kere 
cu e ta?” Cathalina su consenshi ta 
maloyputri. 

Tabata den oranan di cuminzamento 
di atardi, ora cu Adrian bisti cu su 
carson blanco cosi for di saco di 
hariña blanco y un camisa mescos, a 
presenta na cas di su mucha muher. 
Tan pronto cu e la drenta den e cas di 
su mucha muher, cu e la haak su 
sombre di cabana na un clabo claba 
riba un tabla pa e uso ey. Adrian e 
atardi ey a keda straña pa e manera 
bon cu e la ser ricibi pa e mama di 
Nicolina. Su voz a resona amable y 
cariñoso cu su persona. E tabata hari 
di un manera actractiva cu Adrian. 
Despues cu Cathalina a hiba un 
combersacion placentero cu Adrian, 
e la puntra e joven cubri cu respet e 
siguiente: “Mi lo por complace bo, 
pa ofrece bo algo? Lo bo tin gana di 
bebe un chuculati cayente?” 

“Claro cu si,” Adrian a contesta. Mi 
no ta mira pakico nenga e ofrecio 
ey.” Cathalina a lanta for di e banki 
cu e tabata sinta y a disculpa su mes, 
y e la bai rumbo pa cushina. Adrian 
por a sinti con Cathalina ta trahando 
den cushina. No a dura mucho cu 
Adrian por a sinti e holor di aroma 


di e chuculati cu ta herbiendo den 
cushina. 

Un rato despues Cathalina a trece un 
calbas yena cu chuculati. E huma di 
e chuculati ainda ta saliendo for di e 
calbas di tanto cayente cu e ta. 
“Hmmmm, na e holor di e chuculati 
ya mi por bisa, cu e lo tin tur su sabor 
necesario,” Adrian a bisa cu un cara 
contento. 

“Bo tin razon Adrian. Un chuculati 
pa e tin un bon sabor, mester ser bon 
herbi pa e por sali bon.” 

No a dura di e tanto ey cu Adrian 
slok pa slok a cuminza bebe e 
chuculati for di e calbas. Un stoel 
mas aleu Nicolina ta sintando 
dirigiendo su mirada riba Adrian. 
Nunca e no a ser permiti pa su 
mayoman, pa nan por sinta banda di 
otro. Esey ta algo prohibi pa un 
pareha cu no ta casa, mester sinta 
serca di otro. Nicolina ta tin un 
deseo grandi, pa e por ta sinta cerca 
di e joven cu e ta stima. Un poco 
despues cu Adrian a termina cu e 
chuculati, e mama di Nicolina a 


tuma e calbas for di Adrian y a 
puntra: “Y e chuculati a baha bon? 
Cualquier cos, si bo ta hiba di gana 
bo por pasa mayan y mi lo percura 
pa bo por haya un calbas di 
chuculati atrobe.” 

Nan tres ta bou di combersamento 
ora cu Adrian a bisa: “Mi ta kere cu 
mi ta bai cas. Mi no ta sinti mi mes di 
e bon ey. Y Nicolina, bo tin algo 
contra pa mi bai sosega mi curpa na 
cas? Kere mi, pero enverdad mi ta 
sinti mi curpa malo y mi ta desea un 
bon sosiego.” 

Nicolina a sacudi su cabez y a bisa: 
“Claro cu no! Pero bastante cu bo 
cumpli cu bo palabra y bai 
directamente pa bo cas. Mayan ta un 
otro dia toch, no ta asina Adrian?” 
Na momento di despedida, Nicolina 
por a sinti un holor straña for di e 
boca di Adrian. Ademas tambe su 
wowonan tabata manera glas den su 
frenta. “Ai,” e mama di Nicolina a 
bisa cu un spnrisa., “Mayan lo bo ta 
bon-bon atrobe. Pasobra ta kende 
den e mundo aki, nunca a yega di 
bira malo?” Adrian a lanta y a bai 

Sintoniza Radio Caruso Booy F.M. 

Di Dialuna te cu Diasabra 3:15 p.m. 

Pa e programa di duracion di 5 minuut 
“For di e palabra di Dios”. 

Un splicacion di Bijbel den un forma facil y comprendibel 

di Dialuna pa Diasabra di 3:15 p.m. - 3:20 p.m. 

di 



coi su sombre di cabana cu tabata 
colga na e clabo. Despues di a yama 
tur pa nan pasa un bon anochi, 
Adrian a bandona e cas. Na 
momento cu Adrian a bandona e 
cas, Nicolina a bai na e porta, te ora 
cu Adrian no por a ser mira mas. 
Algun piedra grandi y un cantidad 
di cadushi no a permiti esey. E solo 
na e momento ey ya ta casi baha den 
e horizonte. 

Adrian tabata na caminda pa su cas, 
na momento cu diripiente e la 
encontra cu un homber kende a bisa 
su persona: “Pero Adrian, ta na unda 
bo ta bayendo cu tanto pura asina?” 
Cu un cara asombra Adrian pa algun 
seconde a dirigi su miradanan riba e 
homber y despues a puntra: 
“Despensa mi, pero ta kende señor 
ta? Mi no conoce señor, y nunca 
antes mi’n por corda cu mi a yega di 
encontra cu bo persona. Kere mi, 
pero bo cara pa mi ta totalmente 
straña!” 

“Mi lo presenta mi mes na bo. Mi 
nomber ta Podo Lamir,” e homber a 
bisa manteniendo su calma. 
“Caramba, bo nomber pa mi ta 
resona hopi straña mes,” Adrian a 
bisa mientras cu e por a sinti con su 
garganta di paden ta seco-seco igual 
cu un korki, mientras cu su barica 
tabata krimp di paden den otro. Cu 
dificultad Adrian a usa su delaster 
energia pa e por a mira e homber. 
Pero despues tambe su ultimo 
esfuerzo, pa por a bisa algo mas na e 
homber straña, a bandona su curpa y 
Adrian a perde su conocemento, y a 
kita cai abou den e caminda di tera y 
no tabata sa di nada mas. 

Adrian a bin na su conocemento 
atrobe, na momento cu e la tende un 
voz dirigiendo na su persona a bisa: 
“Adrian, nos a yega na unda bo 
mester ta! Akinan nos ta panort di 
Aruba na Dos Playa.” 

Adrian ainda tur zonza sinembargo, 
por a reconoce e voz y tambe e 
homber. Ta Podo Lamir e homber cu 
a aserca su persona despues cu e la 
bandona e cas di su enamorada 
Nicolina. Adrian por a nota cu e 
scuridad ya ta casi completo riba 
Aruba. Despues di esey Adrian a 
kita cai riba e baranca di Dos Playa. 


Adrian a bolbe perde su 
conocemento pa e golpi cu e la haya 
riba e baranca skerpi y a keda drumi 
den un plas di sanger, cu a ser chupa 
despues pa e piedranan skerpi. 

Mientras tanto e mama y e tata y su 
ruman homber ta sperando riba nan 
yiu homber. Pero envano! Adrian no 
a regresa. E mama di susto a sinti su 
mes igual cu un raton den un trampa 
sin salida. E mama, Nina, a cuminza 
cana bai bin den su cas di tanto 
ansha. E noticia mesora a cuminza 
circula di boca pa boca, cu Adrian 
no a yega su cas, manera ta semper 
su costumber. Apenas cu e solo a 
aparece, cu e mama a cana bai na cas 
di Nicolina pa trata na haya algun 


informacion di su yiu homber. E 
mama su corazon a cuminza 
funciona mas liher di normal, ora cu 
e la tende e siguiente palabra for di 
Nicolina: “Adrian? Pero e la sali 
tempran den oranan di atardi for di 
akinan, como cu e no a sinti su curpa 
mucho bon.” 

Un buscamento formal a cuminza 
pa e mama, e tata, e ruman homber y 
algun hende mas. Pero nan 
buscamento no a parce di kier a 
duna e resultado tan desea. Ta 
despues di oranan di merdia, ora cu 
un homber riba burico a aserca e 
hendenan y a puntra: “E mama di 
Adrian por ta akinan pa 
casualidad?” 

“Si, ta mi ta su mama,” Nina a 

Tambe nos tin 
cervez frieu 
na caha pa haci 
di bo fiesta 

contestarapido. 

“Anto mi tin un bon noticia pa 
señora. Nos a encontra bo yiu 
homber, pero te na dos playa, pero e 
ta for di tino.” Despues di cinco 
minuut mas o menos nan por a tende 
pasonan di dos burico ta asercando. 
Riba un di e buriconan, un homber 
ta tin Adrian teni drumi pa e no cai. 
Sinembargo e mama di Adrian a 
keda intranquil aunque cu su yiu 
homber a yega cas. E konopi cu 
mester ser gelos, pa e por haya su 


tranquilidad atrobe, no a ser logra. A 
pasa dia y a bai pa un siman y Adrian 
no a logra bin na su conocemento. 
Adrian continuamente for di su 
conocemento ta halando rosea 
profundo cu boca mitar habri y cu su 
wowonan medio habri. 

Despues riba conseho di su bisiña, e 
mama di Adrian a dicidi di laga 
yama e curandera Ma Shana pa bin 
mira su yiu homber. Ma Shana 
durante e epoca ey tabata conoci 


como un bon curandera y tabata 
goza di un nomber famoso, pa tanto 
hende cu e la yega di recupera for di 
nan enfermedad. 

Na momento cu Ma Shana a acudi 
na cas di Nina, e por a mira cu e no ta 
bai tin un trabou facil pa cumpli. 
Palabranan bunita pa consola un 
mama ta facil, pero pa yega na un 
hecho pa curacion, esey ta algo 
dificil. 

“Ma Shana,” e mama a puntra 
ansioso, “Ma Shana ta kere cu 
Adrian por ser recupera?” 

Ma Shana a spera algun seconde 
prome cu e la contesta. “Mi lo haci 
tur mi posibilidad, pasobra milagro 
si mi no por haci. Mi lo mester uza 
mi capacidad y inteligencia pa trata 
na yuda bo yiu homber.” 

Despues di esey Ma Shana a 
cuminza pasa su man bai-bin riba e 
barica di Adrian cu ta drumi ariba un 
catro, y den vez en cuando e ta 
tratando, pa nura cu e no por fula 
algo riba su barica. Y despues Ma 
Shana diripiente a grita cu un voz 
duro: “Mi a logra haya algo. Akinan 
bou di su lombrishi tin algo duro. 
Un señal cu no ta bon! Mi por bisa 
esaki, pa medio di mi experencia. 
Bo yiu homber a ser gedwal pa un 
spirito hopi bieu, cu tabata un mal 
hende durante cu e tabata na bida. 
Mihor bisa, un alma cu no por a 
logra haya e descanzo necesario 
despues di su morto.” 

Un y tur na e momento ey a keda 
asombra y domina pa miedo. 
“Señora por ta asina bon, pa 
despensa mi un rato?” Ma Shana a 
puntra cu tur su respet. “Mi lo bai 
den mondi pa un rato, pa busca 
algun yerva, cu mester por resulta 
den e remedi, cu mi mester pa 
recupera bo yiu homber.” 

Algun rato despues Ma Shana bou 
di sodor a regresa. “Pfoe!” E la bisa 
na un manera normal. “E solo por 
poco a caba cu mi. Pero esey no a 
importa mi nada! Bastante cu mi a 
logra encontra e yervanan cu ta 
necesario.” Ma Shana a seca algun 
sodor for di su frenta y a bisa: “Mi lo 
bai traha cu bo yiu homber awor aki 
mes.” 

Ma Shana a puntra si e por haci uso 

di e cushina y e fogon, y tambe e la 
puntra si ta posible, cu e por haya 
cuatro homber of mas, pa yuda su 
persona den su trabou. “Mi mester 
di nan, pasobra mi mester lucha te 
na ultimo pa por recupera bo yiu 
homber.” 

“Claro cu si,” e mama a contesta. 
“Mi lo sali awor aki di biaha. Y 
pronto mi lo regresa atrobe cu algun 
hende homber.” 

Despues cu e mama a regresa cu 
cinco homber, y e la presentanan na 
e curandera. “Boso por spera riba 
mi pa un rato?” E curandera a 
puntra. “Mi lo bai den cushina pa 
mira cu si e yervanan a herbe bon 
caba, den e fogon. Un poco rato 
despues e curandera a drenta den e 
sala atrobe. Den su man e ta tin un 
weya di puro hero teni cu un servete 
di cushina. “E remedi ta cayente 
ainda, mi lo pone mientras tanto den 
entrada di e porta, pa e biento por 
fria e remedi. Y despues nos lo bai 
traha cu e paciente.” Despues di a 
hiba un combersacion cu otro cu 
caranan serio, e curandera a kibra e 
combersacion y a bisa: “Mi ta desea 
pa e hombeman por obedece mi y pa 
nan por tene Adrian cu tur nan forza 
riba e cama di e vloer. Pasobra esey 
ta di gran importancia pa mi,” Ma 
Shana a bisa aserca. “Y si boso tin 
cualquier duda den algo, boso por 
dirigi cualquier pregunta na mi.” 

Cu e remedi di tera Ma Shana a 
cuminza hala e barica di Adrian, 
mientras cu cuatro di e hombeman a 
rondona e joven, pa por tene su 
persona abou manera e curandera a 
desea. Despues Ma Shana a 
cuminza hala e barica di Adrian den 
un forma di cmz cuminzando di 
parti ariba di su barica bai abou. E la 
haci esaki diferente biaha y despues 
cu un voz duro Ma Shana a grita: 
“Diablo malo! Mi ta obliga bo, pa 
bandona e curpa di Adrian mas liher 
cu ta posible! Bo ta un spirito cu 
mester di sosiego etemo. Y pesey mi 
ta avisa bo, pa tende loke mi a pidi 
bo! Bo’n ta tende kico mi a splica 
bo? Mi no tin tempo di perde mas cu 
bo! Obedece mi y bandona awor aki 
un vez y imediatamente e curpa di 
Adrian!” 

Apenas cu Ma Shana a termina cu 


su comando, cu diripiente Adrian a 
laga un grito duro resona y hopi 
espantoso. Tur esnan presente den e 
cas na e momento ey a spanta, y nan 
a cuminza resa un oracion. Un holor 
fuerte na e momento ey a cuminza 
cubri e cas, y un bala di candela 
consistiendo di color cora y berde a 
cuminza zweef den e cas pa despues 
e bala di candela desaparece for di e 
cas pa medio di e porta. Despues a 
resona un tiro y e bala di candela a 
spart for di otro. Aunque cu e solo ta 
brillando fuerte cu su rayonan, 
sinembargo e bala di candela tabata 
bon mirable na momento cu e la 
spart for di otro. “Boso a mira bon 
kico a pasa? Esey ta alma di e 
spirito, cu no por a haya e sosiego 


necesario cu e mester. 
No a tarda mucho cu Adrian a bolbe 
completamente na su conocemento. 
Ma Shana pa di tanto vez a bolbe 
demostra su capacidad como un bon 
curandera. 

Despues cu Adrian a haya sopi di 
cabrito, pa e por tin algo na su 
stoma, e la conta, den tur loke cu e la 
encontra su mes aden. For di e 
momento cu e la bebe chuculati na 
cas di su enamorada, te na unda cu e 
la encontra cu e homber straña, 
Podo Lamir. 

Ma Shana cu su cabeinan shinishi y 
largo a keda scucha cu tur su 
atencion y despues a bisa: “Mi 
conoce e historia hopi bon mes di 

Podo Lamir. Durante cu mi ta tin 
apenas mi ocho aña di edad, e 
homber ey mester por a huy di 
Venezuela, y a bin establece su mes 
aki na Aruba. E tabata un mal hende 
cu no conoce piedad. E homber ey 
durante su tempo a yega di kap 
varios hende cu machete y tambe e 
la yega di dal hende cu chapi riba 
nan cabez. E tabata un homber asina 
malo, cu hasta e la yega di mata tres 
mucha chiquito pa puro placer. E 
tabata un homber cu nunca no a 
yega di casa. Pero si,” Ma Shana 
hisando di voz a bisa, “pero ta cual 
muher lo tabata di e loko ey, pa casa 
cu un homber asina bestia?” Ma 
Shana pa un rato a tira un mirada na 
un cruz cu ta colga na muraya y 
despues a bisa: Pero si, Podo Lamir 
a haya un mal morto! E tabata 
chicando un baca, na momento cu 
un toro a bai riba su persona y a dale 
cu su cachonan riba su cabez. Ta tres 
homber, cu na e momento ey tabata 
den vecindario, mester a yuda Podo 
Lamir, pa por a saca e cachonan cu a 
keda pega den su cabez. Y riba e dia 
ey tambe Podo Lamir a hala su 
ultimo rosea. Pero aunque cu e la 
muri, su alma no a logra haya e 
sosiego etemo cu e mester. Su 
spirito a keda dwal manera un alma 
malo den e mundo aki. Pa mi bisa 
berdad, na mi opinion cu hasta 
fiemo lo mester a nenga su alma. No 
porta otro!” 

Na momento cu e noticia a cuminza 
circula, cu Cathalina a trata na 
venena Adrian cu chuculati 
venenoso, a surti un discusion 
formal entre Cathalina y su casa. 
Dos dia despues di esey, Paulito a 
bandona e cas hunto cu su yiu 
muher y a laga Cathalina atras. E no 
kier tin nada di haci mas cu 
Cathalina. Paulito a confia su yiu 
muher Nicolina henter e secreto, cu 
su yiu muher nunca no a tende di 
esey delanta. Nicolina despues di a 
caba di tende e secreto, cu Cathalina 
no ta su mama, pero simplemente su 
madrasa a bisa: “Papa mi no kier tin 
nada di haci cu mi madrasa mas. Mi 
corazon no tin un espacio pa un 
madrasa asina malo y falso!” 

E tata y Nicolina a bai biba na Pos 

Chiquito, y nan no a tende nunca 
mas algo di Catalina. Tabata durante 
un dia, cu Nicolina a aserca su tata y 
a pone na altura, cu e no por sigui un 
bida sin Adrian. “Papa, enverdad mi 
ta pertenece di un stimacion grandi 
pa Adrian,” Nicolina a bisa mirando 
na su tata. “Y mi por haci e 
huramento, cu Adrian tambe tin un 
amor grandi pa mi. Papa lo tin algo 
contra, pa mi relacion cu Adrian por 
sigui manera semper, y pa un dia 
nos por uni cu otro? Pasobra papa, 
enverdad ami cu Adrian a ser naci pa 
otro!” 

“Nicolina,” e tata a bisa cu un voz 
tranquilo, “bo por conta completo 
riba mi cooperacion. Si bo por ser 
feliz cu Adrian, anto pa semper mi 
lo keda cu’n curazon contento y 
tranquilo.” 

Nicolina na e momento no por a 
domina su alegria mas y a braza su 
tata di un manera fuerte. Un braza di 
confianza entre un yiu muher y su 
tata. Asina riba un dia, Paulito cu su 
yiu muher a dicidi di bai bishita e 
mayoman di Adrian. Despues di 
bastante combersacion cu otro, e 
mama di Adrian a bisa: “Mi no ta 
kere, cu mi por ta un piedra den 
caminda, pa por perhudica e amor di 
mi yiu homber pa Nicolina. Mi ta 
completamente di acuerdo pa nan 
por uni hunto, y hiba un bida 
rondona pa felicidad.” 

Despues di e palabranan ey, Adrian 
a bai den direcion di e tata di su 


mucha muher y a gradici su persona 
pa e confianza cu e la deposita den 
su persona. Despues Adrian a aserca 
Nicolina y a tume den su brazanan 
cu tur su cariño y a bisa: “Nicolina, 
enverdad mi stimacion pa bo ta algo 
grandi y unico. “Pronto nos lo uni cu 
otro, y nos no ta ser obliga mas di 
sinta den sala leu for di otro. Y 
tampoco mi no tin obligacion mas, 
pa bandona bo cas, ora cu e strea di 
vrij anuncia 9’or di anochi.” 

Den e wowonan di Nicolina, Adrian 
por a lesa, e amor cu su mucha 
muher tin pa su persona, y su deseo 
pa pronto nan por ta uni cu otro. 

“Y mi tambe ta stima bo cu henter 
mi alma y curazon,” Nicolina a bisa. 
Y na e momento ey tambe nan 
lipnan a encontra cu di otro y un 
sunchi largo cubri cu felicidad a 
tuma lugar. Un sunchi cubri cu 
dulzura y pasion cu a seya nan amor 
paetemidad. 

“Pero Pablo, no ta mihor bo drumi boca abou, 
pa bo por sosega mas mihor?” 



“Laga mi controla, si bo a conta bon loke mi a gasta.” 



“Y e worst aki ta yega bo?” 



“Pero Pedro, bo no ta mira wega di baia awe?” 

E Eámo DI UN BAD DIEEDENTE 

CU UN DAIIAPINA 

TA PENSANDO DI ESTADLECE NA ADUDA 

E bailarina profesional Alexander Perez 
a cuminza haya cansancio di e trabou cu 
e ta haciendo. Y Alexander tin tur su 
motibo pa esey. Pa e por gana un bon 
salario como bailarina, e mester haci 
varios viahenan largo na diferente pais. 
Y esaki ta exigi un cansancio enorme pa 
su persona. Como cu Alexander Perez ta 
di nacionalidad Arubiano, anto ta pakiko 
e no por gana su placa mes aki na 
Aruba? Y Alexander tin un pensamento 
serio tocante esey. E mester por logra na 
cumpli cu su deseo pa bin cu su propio 
negoshi aki na Aruba. Tur esaki a 
principia, na momento cu Alexander a 
encontra den un revista Europeo na 
Brussel un articulo, cu e la bin riba e 
pensamento ey. 


“Halo, mi a kere cu bo’n ta bin mas,” 
Alexander hariendo a saluda. “Of 
bo tambe lo trata na gaña mi, cu bo a 
haya problema cu bo auto? Pasobra 
esaki ta algo hopi conoci na Aruba, 
ora cu un hende ta yega for di e ora 
cu e compromiso a ser haci. Of no ta 
asina den bo caso? Despensa mi, cu 
bo ta encontra mi bista asina. Pero si 
bo bai na e strandnan bo ta haya 
mucho mas di mira, y no bisa mi 
awor cu esey no ta berdad. Pero 
enverdad, mi a kere cu bo’n ta bin 
mas, y mi a dicidi di cuminza 
prepara mi mes, pa sali pa bishita un 
di mi bon amiganan. Pero por favor, 
uza mi nomber artistico Alexander, 
como cu ainda mi mester logra mi 
ilusion. Si bo tin e pasenshi 
necesario, anto pronto mi lo trata pa 
bo haya algo di bebe. Laga mi 
make-up mi cara promer. Bo no tin 
nada contra toch, no ta asina? Con? 
Cu mi’n tin nada contra pa bo tuma 
un potret mi pa, manera actualmente 
mi ta dilanti spiel? Ai no, mi ta 
costumbra caba cu esaki, como 


bailarina profesional, mi ta kere cu 
ta tur parti di mundo, mi potret ta 
caba den mi trahe di bailarina. Pa mi 
esaki ya ta algo normal,” Alexander 
a bisa di un manera corto. “Aha, bo 
ta satisfecho awor cu bo a saca mi 
potret? Y bo a ripara cu mi no a 


protesta ningun momento mes?” 

Na e muraya un cantidad di potret di 
bailarinanan den nan trahe sexy ta 
mirable. “Tur e potretnan ey cu bo ta 
mirando, casi tur ta di bailarinanan 
cu a traha hunto cu mi den e 
nightclubnan. Mi ta spera cu nan no 

causa bo wowonan ningun sorto di 
daño,” Alexander den un forma di 
tentacion y cu un sonrisa a bisa. “Ta 
ora cu bo ta viahando den Europa, ta 
e ora ey cu e frieu ta fuerte, bo ta 
hay a gana pa bo por ta na Aruba bou 
di su solo tropical. Ademas ora cu 
bo ta trahando como bailarina 
profesional den paisnan estranhero, 
y bo no ta semper na e mesun lugar, 
por ultimo bo ta realiza cu bo ta bo 
so den e mundo aki. Pasobra ta cada 
dos luna, bo ta ser manda pa un otro 
nightclub, y bo amiganan bailarina 
casi bo’n ta haya nan pa mira mas,” 
Alexander cu su figura largo a bisa. 
“Y pa no lubida riba e diferente 
idiomanan cu bo ta ser encontra cu 
nan. Tuma por ehemplo Francia, si 
bo no por domina frances, anto bo ta 
sinti bo igual cu ta riba un isla 
inhabita bo ta bibando. Bo ta hari 
no? Pero ta asina bo ta sinti bo mes. 
Si bo kier disculpa mi un rato, mi lo 
bai busca algo di bebe pa bo. Bo ta 
desea un cervez of un juice bon 
frieu?” Un rato despues Alexander a 
presenta atrobe cu dos glas di 
cervez. “Salud pa nos promer 
encuentro,” Alexander a bisa 
mientras cu e la tuma algo for di su 
glas. Algun scuma di e cervez a keda 
riba su lipnan. Pasando su lipnan 
riba otro, e por a kita for di e 
scumanan forma pa e cervez. 

“Bo sa, mi a mira un luz nobo pa mi, 
ora cu na Brussel mi a bin encontra 
cu un revista Europeo den mi man. 
Y ta asina mi a bin riba e 
pensamento pa cuminza un negoshi 
na Amba cu mester por surti, como 
cu e ta un negoshi legal. Y cu un 
negoshi asina, mi no mester sinti mi 
mas manera un prisionera. E bon di 
e negoshi aki ta, cu pronto cu mi 
mester logra esaki, cu mi mes lo bai 
ser mi propio hefe. Ya mi no tin e 
pasenshi necesario mas pa por 
cuminza cu esaki,” Alexander a bisa 
inpasenshi. “Pasobra enverdad mi a 
cuminza sinti cansancio caba, pa 
tanto cu e impresarionan ta exigi di 
mi como bailarina. Y esey no ta na 
mi agrado mas. Tin vez cu mi ta sinti 
mi mes igual cu un animal di circo, 
cu mester lembe man di e 
impresarionan, pa por exigi un 

cu nan gran dia 



salario mas halto. Pero un tipo di 
muher asina si te ainda mi no ta! 
Nan por lubida riba esey!” 
Alexander a bisa mientras cu e la 
pasa su man den su cabeinan. A 
aparece un sonrisa pa di tanto vez 
atrobe riba cara di Alexander y e la 
puntra: “Mi ta riparando cu bo ta 
birando ansioso caba pa bin atras, ta 
ki sorto di negoshi mi ta pensando 
pa cuminza, no ta asina? E ta un 
sorto di negoshi, cu mi no mester 
tene ningun sorto di verguenza ora 
cu mi ta di e leu ey. Mi ta bai confia 
bo mi secreto,” Alexander a bisa 
amusante. E la bolbe tuma un poco 
di cervez y e marcanan di su lipstick 
a keda marca riba e glas. “Esey ta 
asina, mi lo bin cu un sorto di bar, na 
unda e clientenan por bebe tur sorto 
di liquor cu nan ta desea 
completamente gratis. Y e exito di 
mi pensamento ta garantiza, 
pasobra ta na unda mas na Aruba, bo 
por bebe completamente gratis? O, 
sigur bo ta pensa den bo mes, cu ta 
loco mi mester por ta pa mi haci 
esey! No ta asina? Of talvez bo ta 
kere, cu mi no tin idea di negoshi, 
como cu mi no ta cobra pa e 
liquoman cu e clientenan lo bai 
gasta? Esey ta asina,” Alexander a 
bisa cu un sonrisa. ‘Tur loke e 
clientenan mester haci ta huur un 
glas, cual ta varia den tamaño. Y e 
bebida cu nan ta prefera nan lo haya 
esey completamente gratis serca mi. 
Bo por compronde mi awor? 
Alexander mirando cu’n cara di 
banda a puntra. ‘ Ademas tan pronto 
cu nan termina di bebe e liquor cu 
nan a pidi, mi lo tuma e glas atrobe 
for di nan. Y si e clientenan tin gana 
di disfmta di algo mas di nan gusto, 
nan lo mester huur un otro glas 
atrobe y e liquor cu nan ta desea, mi 
lo sirbi nan esey completamente 
gratis. E ta algo hopi facil mes, pa bo 
por compronde mi idea. No ta existi 
un ley, cu por prohibi mi pa huur un 
of mas glas y basha bebida gratis pa 
e clientenan. Y ta kico di malo por 
tin aki tras, si tin varios negoshi na 
Amba, cu ta huur glas pa cualquier 
occasion? Ha, un cantidad di 
negoshi mes asina ta existi na 
Aruba, pa huur glas na unda 


fiestanan ta ser organiza.” Na e 
momento ey Alexander a hari y su 
dientenan blanco a forma un bunita 
combinacion cu su cara y su 
wenkbrauwnan. 

Alexander: ‘Tambe mi lo ta bai tin 
damanan den e bar pa e clientenan 
por sinti nan mes na cas.” 

“No!” Alexander a reaciona riba un 
pregunta. “E damanan no lo bai 
existi di prostituta. Esey si no! Nan 
ta mucha muheman joven cu lo bin 
for di exterior aki na Amba pa dos 
siman como vacacion, y nan cada un 
por huur un apartamento cerca mi. Y 
si nan ta desea pa ricibi un di mi 
clientenan den nan apartamento, pa 
un combersacion y sera mihor 


amistad, esey ta nan asunto. Como 
cu mi no lo pertenece di e derecho 
pa prohibinan. Loke cu ser haci den 
e apartamento, no ta mi 
responsabilidad,” Alexander a bisa 
cu un voz confiable. 

Revista Boulevard: “Pero ta kende 
bo ta pensando cu lo bira bo mihor 
clientenan?” 

Alexander na e momento ey a hari, 
igual cu e ta sperando riba e 
pregunta ey. Despues Alexander a 
hisa su schoudeman y a bisa: “Esey 
ta depende, como te ainda mi no tin 
ningun garantia cu e 
parlamentarionan y e ministeman lo 
bin den mi bar pa relaha nan mes. 
Pero si, sigur ta, cu tanto e polisnan 
y e recherchenan lo bai bira mi 

E anochi ta completamente den su funcion. Algun hende cu ainda ta di paseo tabata ocupa e cayanan di Keulen- 
Alemania. Un di e personanan cu tambe tabata di paseo den e caya ey, ta e joven Tomas Otter di 18 aña di edad. Cu 
su wowonan cansa e tabata dirigi su miradanan den e showcasenan cu ta formando e adorno di e pacusnan. Tomas 
no tabata sinti su mes di e contento ey. Como un joven masculino di 18 aña di edad, e sa cu e la falla pa brinda su 
amor, di un mihor manera pa por a satisface su amante manera debe ser. 

Aunque cu Jeanne ta un señora casa, 
ta parce cu su esposo no ta brinda e 
cariño tan necesario na su señora, pa 
e por alcanza su deseo sexual di un 
mihor forma. Of Jeanne ta un muher 
cu ta exigiendo demasiado di un 
homber? Pero di tur manera Tomas 
no por a keda cu un curazon 
tranquilo e anochi ey. E ta 
sospechando, cu e no a duna un bon 
trabou manera Jeanne a spera di su 
persona riba tereno di amor. Aunque 
cu Tomas varios vez a logra di pone 
Jeanne lanza gritonan di emocion y 
placer, sinembargo su persona 
como homber ta di opinion, cu e no a 
cumpli cu su trabou como un 
profesional den cama. Y ta 
exactamente esaki ta e motibo, cu 


Tomas no ta tin un anochi cu e 
descanzo necesario. Bou di su 
wowonan ta riparable na e kringnan 
scur cu a aparece riba su cara. Den 
profundo di su curazon, Tomas no ta 
tin e calma necesario ainda. E ta 
keda di opinion, cu e mester brinda 
su amor na su amante, di un forma 
mas perfecto ainda. Pa un momento 
Tomas a suavisa su pasonan y a laga 
su miradanan cai riba un telefon 
publico. E la manda su 
wenkbrauwnan na halto y despues a 
tuma un decision den su mes. E lo 
bai yama Jeanne pa ofrece su 
servicio di un manera mas mihor cu 
e anochi anterior. 

E YAMADA 


Despues cu Tomas por a tende e 
telefon resona algun vez, porfin e 
por a scucha e voz di Jeanne 
contestando e telefon. Jeanne, a 
keda contento na momento cu e la 
scucha e voz di Tomas, y su ofrecio 
haci na su persona. 

‘Tomas... Tomas,” Jeanne cu’n voz 
alivia a bisa. “Oh Tomas, claro cu mi 
lo acepta bo ofrecio. Kere mi 
Tomas, bo ta hopi joven di edad, 
pero bo ta pertenece di tur e 
cayentura necesario den bo sanger. 
Ta bo so por deposita mi den un 
pasion halto cu tur e dulzura 
necesario. Mi no ta gaña, pero mi 
casa mes, ta hopi pober riba tereno 
di amor. Tomas, bo por spera riba 
mi, na unda actualmente bo ta? Mi 
ta bin busca bo inmediatamente cu 
auto y nos lo bai den un parque of 
bosque pa divirti cu otro. Bo ta di 
acuerdo cu mi Tomas? Pasobra 
actualmente mi casa pronto lo yega 
cas, y esey ta obliga nos pa busca un 
otro lugar adecuado pa haci amor. 
Ademas den auto bou di e claridad 
di luna esaki lo ta algo hopi 
romantico y tambe algo otro. Bo 
tambe no ta di mesun opinion cu mi, 
Tomas?” 

Algun rato despues un auto a para na 
rand di un bosque bandona. Jeanne a 
laga su mes cai den e brazanan di 
Tomas y a bisa: “Tomas, enverdad 
cu bo lo bai cumpli cu bo 
compromiso haci na mi, y regala mi 
un anochi inolvidable cu bo 
caricianan pasional?” 

E lipnan cora y bunita di Jeanne 
tabata cerca di Tomas na e momento 
ey, su voz a resona suave y Tomas 
por a sinti e cayente di su rosea. 
Tomas a primi Jeanne mas cerca di 
su persona y despues a sunchi su 
lipnan cora cu tur su dulzura y calor. 
“Mi amor,” Tomas a murmura. “Mi 
sa hopi bon, kico bo ta sperando di 
mi persona awe nochi.” Despues di e 
palabranan ey tambe, Jeanne por a 
sinti con e man di Tomas a busca su 
lugar bou di su bistir di un manera 
hopi sensual. Jeanne por a sinti con 
den su paden a cuminza forma un 
candela di un temperatura hopi 
halto. Un caricia cu casi Jeanne no 



24 


























por a domina, pero ya e no por a 
protesta mas. Jeanne a entrega su 
mes completo na Tomas pa e por 
haci un bon trabou. Jeanne a 
cuminza grita igual cu un muher, cu 
ta buscando un salvacion pa e 
dulzura cu a cubri su curpa 
completo. Jeanne ainda no por a 
kere su mes cu Tomas enverdad ta 
un experto riba tereno di amor. 
Jeanne a pasa su mannan rond e 
garganta di Tomas, y cu su dedenan 
e la cuminza caricia e joven cu tanto 
e ta adora. Despues di un forma 
perfecto Jeanne a cuminza desnuda 
su mes, y despues e la los e 
botonnan di e camisa blauw cu 
Tomas ta tin bisti. Un vez atrobe 
Jeanne a primi su lipnan tentativa 
riba esann di su amante joven. E 
tabata un sunchi cu a consisti di un 
sabor puro romantico. 

DIVERTICION 

Na momento cu Jeanne a termina di 
kita e camisa di Tomas e la bisa: 

“Oh, Tomas, kere mi, mi_mi_ 

Mi kier pa bo duna mi tur loque bo 
por. Por favor Tomas, pasobra di mi 
casa mes, mi no por haya loke tanto 
mi ta desea. Esaki ta posible 
Tomas?” 

“Claro cu si,” Tomas a contesta. 
“Awe nochi mi lo brinda bo un 
homenahe di amor, pa cumpli cu tur 
e deseonan di bo curpa tan 
hermosa.” 

Na e momento ey Tomas a sera su 
mannan rond di e pechonan di e 
muher cu tanto e ta adora. Jeanne a 
primi su curpa mas duro ainda na e 
curpa di su joven amante, y tabata 
keha di e tanto diverticion cu e la 
encontra su mes aden. Cu un 
movecion perfecto cu su curpa y 
den un forma sensual, e tabata 
percura pa Tomas por sinti e ritmo 
flamante di su amor. No a dura 
mucho cu Jeanne a perde su mes 
completo den e sensacion di amor. 
Diripiente Jeanne a sinti algo, cu e 
lo keda recorda pa semper di su 
bida. E por a sinti con e curpa di 
Tomas a keda sin gracia den su 
brazanan. E por a ripara cu algo no 
por ta perfecto cu Tomas. Diripiente 


tambe Jeanne a laga un grito duro 
resona di panico cu a cubri su curpa. 
Jeanne a hala un rosea profundo y a 
cuminza yora. E por a realiza cu e 
anochi ey ta su ultimo anochi di 
amor cu su joven amante. Tomas ya 
no ta existi mas den e mundo aki. E 
diverticion amoroso y prohibi entre 
su persona y Tomas a yega na su 
capitulo final. 

E MAYORNAN DITOM AS 

E mama di Tomas a encontra e susto 
di su bida, ora cu pa su mayan 
mainta, e la encontra e cadaver di su 
yiu homber tira tras di algun mata 
den cura di su cas. Un cantidad di 
auto di polis y un ambulance ta 


kibrando e silencio di e mainta ey pa 
haci investigacion y tambe pa busca 
e cadaver di Tomas. Riba 
indicacionnan di e mayornan di e 
fallecido, e polisnan den un corto 
tempo por a detene e señora cu 
tabata amante di Tomas. E mama di 
Tomas a duna e siguiente 
comentario na e polisnan: “Mi no 
por nenga, pero nos como 
mayornan tabata na altura, cu 
Tomas ta tin relacion cu e señora ey. 
“Mi a yega di papia hopi cu mi yiu 
homber, tocante e relacion cu e tin 
cu e señora ey, como cu e ta un 
muher casa caba. Ademas, ta kico lo 
pasa si su casa mester atrapanan? 
Pero mi yiu homber no kier a tuma 
mi consehonan na serio.” 

Jeanne mes di e asunto tragico aki a 
conta na polisnan, cu un panico a 
podera di su persona, na momento 
cu e la realiza cu su amigo di 18 aña 
a fallece den su braza. “Un spanto 
total a podera di mi, mas tanto 
ainda, como ningun momento 
Tomas no a duna ningun señal, cu e 
ta sufri di cualquier enfermedad. 
Tomas e anochi ey tabata cariñoso 
manera semper cu mi persona. Pero 
na momento cu mi a realiza, cu 
Tomas no tabata duna ningun señal 
di bida mas, mi a drenta den panico, 
y a tira su cadaver den e cura di cas 
di su mayoman. Pero mi tambe tin 
gana di sa, ta di kico Tomas a 
fallece!” Jeanne a bisa cu algun 
lagrima den su wowonan. 

Como cu e polisnan a tene cuenta cu 
Tomas tabata un joven saludable, 
nan ta pensando cu e por a fallece pa 
medio di curazon. Un investigacion 
di e pathalogo Anatoom a duna e 
polisnan di compronde, cu no ta 
trata akinan di ningun sorto di 
crimen. Tur e testnan di e fallecido a 


sali perfectamente bon. Tampoco e 
fallecido no tabata usador di droga. 
E famianan di Tomas a haya un odio 
tremendo riba Jeanne. “Mi ta kere, 
cu mi tin tur razon pa por odia e 
muher puta ey!” E mama di Tomas a 
bisa. “Mas tanto ainda, como cu e la 
tira e cadaver di Tomas den mi cura, 
mescos cu ta un bulto di paña sushi e 
ta! Ta ki sorto di stimacion e muher 
desgraciada ey por tin pa Tomas? 
Pasobra ta pakico, e no por a yama 
aunque ta un docter of hospital, pa 
nan por a busca e cadaver di Tomas? 
Y ta di con e no por a yama mi na 
telefon, pa participa mi, cu Tomas a 
fallece? Claro cu e muher ey lo no a 
haci esey! E ta hunga te ainda 
manera ta un muher decente e ta! Y 
mi ta kere, cu su casa mester ta un 
cabron, cu te ainda e no a termina su 
matrimonio cu e muher sushi ey!” 

E casa di Jeanne mes a bisa e 
siguiente di e caso ey: “Enverdad cu 
mi señora a comete un error aunque 
no di e grave ey. Pasobra no ta 
Jeanne a mata Tomas, pero e la 
fallece pa medio di un ataque di 


curazon. Jeanne ta completamente 
inocente y mi no ta mira, ta pakico 
mi mester divorcia for di Jeanne, 
como cu ya e la roga na mi, pa 
pordona su persona.” 

Un homber bieu cu a falta algun 
diente den su boca a saca su pipa for 
di su boca y a bisa: “Ta pakico e casa 
di Jeanne no ta mira e caso aki di 
otro manera? Pasobra sigur ta, cu e 
muher ey ta culpable cu Tomas a 
fallece, pa di tanto dushi cu e la laga 
Tomas pasa aden. Y esey tambe, no 
ta conta como un caso di asesinato? 
Mi ta spera cu ora cu e easo aki 
mester presenta dilanti corte, cu e 
Hueznan lo por dicta Jeanne como 
culpable, y cu nan por sera e muher 
ey den prison pa resto di su bida. E 
señora ey lo keda un muher 
peligroso, pasobra si e mester 
drenta den cualquier contacto 
sexual cu un homber di edad, ta otro 
morto lo cai atrobe. Y e casa di 
Jeanne, nan mester tira su persona 
den un cura di porco pa e por ser 
gevreed! E ta un cabron te di mas!” 


Adding CO c - to your Imagcs... 



gn INTERPRINT 

OFFSET • PRINTING 

VanleeuwenhoEkstraat 56 OranjEstad, Aruba TeI. 8S885S 


26 















Atrobe "^ensa ta denperiodo di nan cekSracion 
Zln traSao no tanfacd 

iln perwdista ntespor escoSepa ntedio disu traSao su triunfo. 
iln periodista e?(itoso nunca (o ser mira den e caminda difracaso, 
pero (o ser aprecia pa su (ectornan, y nan (o Içeda Sriya mescos cuediay su so(o. 

Jrontera di unperiodista ta supen, pa informapueS(o correctamente. 
lln di sanger Samas (o Saci ma(uso di supenysu informacionnan. 



Tur Diadomingo 
5or pm - 8or pm 
Vuelo - 999 
"Oldies 99.9" 

(3 ora biahando bek den tempo) 
Piloto: JOE HERNANDEZ 
Co-piloto: Tico B. - Jimmy - Jan 

GALACTICA FM STEREO 

E sonido Cosmico 
Tel: 830999 



























TIP TOP AGENCIES 

